ระเบียบคณะกรรมการกำกับกิจการพลังงานว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า(ฉบับที่๒)พ.ศ.๒๕๖๑ โดยที่เป็นการสมควรแก้ไขเพิ่มเติมระเบียบคณะกรรมการกำกับกิจการพลังงานว่าด้วยหลักเกณฑ์ และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙เพื่อปรับปรุงหลักเกณฑ์และวิธีการจัดสรรเงินจากกองทุนพัฒนาไฟฟ้าให้มีประสิทธิภาพมากยิ่งขึ้นอาศัยอำนาจตามความในมาตรา๑๑ (๑๐) (๑๔) (๑๕) (๑๖) มาตรา ๙๓ มาตรา ๙๕ และมาตรา๙๗ แห่งพระราชบัญญัติการประกอบกิจการพลังงาน พ.ศ. ๒๕๕๐ ประกอบกับข้อ ๒๒ ของระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้า พ.ศ. ๒๕๕๓ คณะกรรมการกำกับกิจการพลังงาน ในการประชุมครั้งที่๙/๒๕๖๑ (ครั้งที่ ๕๑๐) เมื่อวันที่ ๗ มีนาคม ๒๕๖๑ ออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า (ฉบับที่ ๒) พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในบทนิยามคำว่าองค์กรไม่แสวงหากำไร และคำว่า หน่วยงานด้านสื่อสารมวลชน ในข้อ ๓ ของระเบียบคณะกรรมการกำกับกิจการพลังงานว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙ และให้ใช้ความต่อไปนี้แทนองค์กรไม่แสวงหากำไรหมายความว่า สมาคม มูลนิธิ หรือองค์กรที่เรียกชื่ออย่างอื่นที่จดทะเบียนเป็นนิติบุคคลหรือเป็นส่วนงานหรือโครงการในองค์กรนิติบุคคลมีวัตถุประสงค์เพื่อดำเนินกิจกรรมที่เป็นสาธารณประโยชน์ไม่แสวงหากำไรจากการประกอบกิจการดังกล่าวและต้องดำเนินการอย่างหนึ่งอย่างใดเพื่อสาธารณประโยชน์มาเป็นเวลาต่อเนื่องกันไม่น้อยกว่าหนึ่งปีทั้งนี้ต้องมีวัตถุประสงค์หรือการดำเนินงานที่สอดคล้องกับวัตถุประสงค์ของกองทุนหรือมีประสบการณ์การดำเนินงานที่เกี่ยวข้องกับข้อเสนอโครงการดังกล่าวหน่วยงานด้านสื่อสารมวลชนหมายความว่า หน่วยงานที่ทำหน้าที่ด้านการผลิต สร้างสรรค์ประชาสัมพันธ์ ตามบทบาทหน้าที่การสื่อสารมวลชนซึ่งมีทั้งหน่วยงานของเอกชนและหน่วยงานของรัฐข้อ ๔ ให้ยกเลิกความใน (๑) (๒) และ (๓) ของข้อ ๘ของระเบียบคณะกรรมการกำกับกิจการพลังงาน ว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙ และให้ใช้ความต่อไปนี้แทน(๑)แผนงานเสริมสร้างศักยภาพ ส่งเสริมบทบาทและพัฒนาองค์ความรู้ด้านไฟฟ้าให้แก่ประชาชนหรือบุคลากรที่เกี่ยวข้อง(๒)แผนงานประชาสัมพันธ์ เพื่อสร้างความตระหนัก ปลูกจิตสำนึก ความเข้าใจ ทัศนคติที่ดีด้านไฟฟ้า(๓)แผนงานส่งเสริมการมีส่วนร่วมทางด้านไฟฟ้า เช่นการพัฒนาเครือข่ายหรือการสร้างเครือข่ายการมีส่วนร่วมของประชาชนหรือหน่วยงานด้านไฟฟ้าข้อ ๕ ให้ยกเลิกความใน (๖) ของข้อ ๑๓ของระเบียบคณะกรรมการกำกับกิจการพลังงาน ว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙ และให้ใช้ความต่อไปนี้แทน(๖) ผู้รับผิดชอบโครงการต้องไม่อยู่ในบัญชีรายชื่อผู้ดำเนินโครงการที่ผิดสัญญากับสำนักงานกกพ.ข้อ ๖ ให้ยกเลิกความใน (๕) (ค) ของข้อ ๒๒ของระเบียบคณะกรรมการกำกับกิจการพลังงาน ว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙ และให้ใช้ความต่อไปนี้แทน(ค) ให้สิทธิในทรัพย์สินทางปัญญาเป็นของสำนักงานกกพ. แต่เพียงผู้เดียว เว้นแต่จะตกลงกันเป็นอย่างอื่นข้อ ๗ ให้ยกเลิกความในวรรคสี่ของข้อ ๒๔ของระเบียบคณะกรรมการกำกับกิจการพลังงาน ว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙ และให้ใช้ความต่อไปนี้แทนหากผู้ได้รับการจัดสรรเงินกองทุนมิได้เป็นหน่วยงานของรัฐและไม่นำส่งเงินคืนภายในระยะเวลาที่กำหนดตามวรรคสามให้ถือว่าผู้ได้รับการจัดสรรเงินกองทุนตกเป็นลูกหนี้ผิดนัด และต้องชำระเงินคืนพร้อมดอกเบี้ยในอัตราร้อยละ๗.๕ ต่อปีนับตั้งแต่ผิดนัด จนกว่าจะได้มีการนำส่งเงินคืนครบถ้วนให้กับสำนักงานกกพ.ข้อ ๘ ให้ยกเลิกความในวรรคสามของข้อ ๒๗ของระเบียบคณะกรรมการกำกับกิจการพลังงาน ว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้า พ.ศ. ๒๕๕๙ และให้ใช้ความต่อไปนี้แทนให้กำหนดผู้มีอำนาจอนุมัติสั่งจ่ายเงินที่ได้รับการจัดสรรจำนวนสี่คนและได้รับมอบหมายหรือมอบอำนาจจากหัวหน้าส่วนราชการหรือหัวหน้าหน่วยงานหรือผู้มีอำนาจโดยมีเงื่อนไขการสั่งจ่ายลงนามร่วมกันสองในสี่คน ทั้งนี้ในกรณีที่ผู้ได้รับการจัดสรรเงินกองทุนเป็นหน่วยงานของเอกชนจะกำหนดให้ผู้มีอำนาจอนุมัติสั่งจ่ายเงินตามวรรคสองไม่น้อยกว่าสองคนโดยต้องมีผู้มีอำนาจกระทำการแทนนิติบุคคลหนึ่งคนลงนามด้วยก็ได้ข้อ ๙ โครงการที่ได้รับการจัดสรรเงินกองทุนก่อนวันที่ระเบียบนี้ใช้บังคับให้ดำเนินการตามระเบียบคณะกรรมการกำกับกิจการพลังงาน ว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมสังคมและประชาชนให้มีความรู้ความตระหนัก และมีส่วนร่วมทางด้านไฟฟ้าพ.ศ. ๒๕๕๙ก่อนการแก้ไขเพิ่มเติมโดยระเบียบนี้ จนกว่าจะแล้วเสร็จประกาศณ วันที่ ๙ มีนาคม พ.ศ. ๒๕๖๑พรเทพธัญญพงศ์ชัยประธานกรรมการกำกับกิจการพลังงาน พิมพ์มาดา/จัดทำ๑๗เมษายน ๒๕๖๑นุสรา/ตรวจ๑๗เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๑ ง/หน้า ๔/๒๖ มีนาคม๒๕๖๑